**Predkladacia správa**

V zmysle ustanovenia § 34 ods. 5 zákona č. 92/1991 Zb. o podmienkach prevodu majetku štátu na iné osoby v znení neskorších predpisov predkladá Výkonný výbor Fondu národného majetku Slovenskej republiky návrh ročnej účtovnej závierky Fondu národného majetku Slovenskej republiky za rok 2014 na prerokovanie vláde Slovenskej republiky.

Výkonný výbor schválil ročnú účtovnú závierku Fondu národného majetku Slovenskej republiky za rok 2014 na svojom zasadnutí dňa 9. 4. 2015 a uznesením č.  3/12/15 uložil predsedovi výkonného výboru predložiť materiál na prerokovanie Dozornej rade Fondu národného majetku SR.

Dozorná rada prerokovala návrh ročnej účtovnej závierky Fondu národného majetku Slovenskej republiky dňa 21. 4. 2015 a uznesením č. 6/3/2015 ho odporučila predložiť na rokovanie  príslušným orgánom.

Vláda Slovenskej republiky prerokovala návrh ročnej účtovnej závierky Fondu národného majetku za rok 2014 dňa 20. 5. 2015 a uznesením č. 258/2015 ho odporučila predložiť na schválenie Národnej rade Slovenskej republiky.

Predkladaný materiál nemá vplyv na rozpočet verejnej správy, podnikateľské prostredie, životné prostredie, informatizáciu spoločnosti a nemá ani sociálne vplyvy.